kardosdrur/scandi-wiki huggingface dataset:
Maria Alexandrovna af Rusland

Maria Aleksandrovna af Rusland (;  – 24. oktober 1920) var en russisk storfyrstinde, der var prinsesse af Storbritannien, hertuginde af Edinburgh og senere hertuginde af det tyske dobbelthertugdømme Sachsen-Coburg-Gotha som ægtefælle til Prins Alfred af Storbritannien. 

Maria Aleksandrovna tilhørte huset Romanov og var datter af den russiske zar Aleksandr 2. og Kejserinde Maria Aleksandrovna af Rusland. Hun blev gift med Dronning Victoria af Storbritanniens næstældste søn, Prins Alfred i 1874.

Ungdom

Storfyrstinde Maria blev født på Alexanderpaladset i Tsarskoje Selo udenfor Sankt Petersborg som den eneste overlevende datter af den senere kejser Alexander 2. af Rusland i hans ægteskab med prinsesse Marie af Hessen og ved Rhinen. Hun var specielt knyttet til sin moder.

I sin barndom lærte hun de gængse sprog fransk, tysk og engelsk. 

Maria blev hurtigt meget selvbevidst om sin status, og hendes standsbevidsthed fulgte hende gennem hele livet. Ligeledes var hun bevidst om at pligten kom før fornøjelsen.

Hun nærede en stor kærlighed for Rusland, og hun elskede at køre slædeture om vinteren.

Ægteskab

Som den eneste datter af Alexander 2. var Maria et eftertragtet parti blandt de kongelige og fyrstelige familie. Hendes moder ønskede dog en mindre betydelig prins, der ville slå sig ned i Rusland, så hun stadig kunne beholde sin datter hjemme.

Maria blev dog i 1874 gift med prins  Alfred af Storbritannien, den næstældste søn af dronning Victoria af Storbritannien.

Ægteskabet var ikke særlig lykkeligt. Det eneste de havde tilfælles var deres interesse for musik.

Livet i Storbritannien
Maria følte sig aldrig til rette i Storbritannien. Hun blev betragtet som hård af det britiske selskabsliv og i familien.

Hun beholdt sin ortodokse religion og indrettede et kapel i Clarence House, parrets bolig i London.

Kort efter hendes ankomst insisterede hun på at have rang efter dronningen med henvisning til hendes status som russisk kejserdatter, hvilket skabte en del spændinger i familien. Hendes ønske blev dog ikke opfyldt, og hun havde rang efter den danskfødte prinsesse af Wales, Alexandra af Danmark.

Hertuginde af Sachsen-Cobug-Gotha
I 1893 arvede hendes mand hertugdømmet Sachsen-Coburg-Gotha, en af de mindre stater i det Tyske kejserrige.

Maria følte sig til rette i rollen som regerende hertuginde, og nød tiden i familiens nye hjemland, modsat tiden i Storbritannien. Hun holdt især af at indrette de hertugelige paladser. 

Maria delte sin tid mellem Coburg og Frankrig, med hyppige rejser til Storbritannien og Rusland. Ligeledes købte hun et slot i Bayern ved søen Tegernsee, hvor hun samlede hele familien.

Huset Holsten-Gottorp-Romanov
Hertuginder af Sachsen-Coburg og Gotha
Hertuginder af Edinburgh
Prinsesser fra Storbritannien
Personer fra Sankt Petersborg
Luis Sandi

Luis Sandi (Meneses) (født 22. februar 1905 i Mexico City, Mexico – død 9. april 1996) var en mexicansk komponist og dirigent.

Sandi studerede komposition og direktion hos Carlos Chavez.

Han har skrevet 2 symfonier, orkesterværker, operaer, kormusik etc.

Han har ligeledes dirigeret Orquesta Sinfónica Nacional og har skrevet mange tekstbøger om musikteori.

Udvalgte værker 

 Symfoni nr. 1 (19?) - for orkester
 Symfoni nr. 2 (1979) - for orkester
 "Banal suite" (1936) – for orkester
 "Du Fu"  (1956) – for orkester
 "Carlota" (1947) – opera
 "Trojanerne" (1937) – for kor og orkester
 "Øen" (1947)) – for kor

Kilde 
 om Luis Sandi
 om Luis Sandi på musicweb-international.com 

Komponister fra Mexico
Klassiske komponister fra det 20. århundrede
Dirigenter
Personer fra Mexico City
Jægerspris Mølle

Jægerspris Mølle er en hollandsk vindmølle i Jægerspris, 5 km vest for Frederikssund. I 1830erne blev Holtens Mølle i Odsherred flyttet til Jægerspris, men den brændte i 1854; det var samme år som Frederik 7. overtog Jægerspris Slot og sammen med det den nedbrændte mølle. Han lod 1854-55 opføre en ny stor ottekantet mølle med løgformet hat og et vingefang på 24 meter. I 1924 knækkede vingeakslen, så i stedet for en ny aksel og nye vinger blev der installeret en dieselmotor til at trække kværnene.

Møllen var i drift som kornmølle til 1954. Efter restaurering blev møllen i 1969 indviet som arbejdende museumsmølle, med nye vinger. Et lynnedslag brækkede den ene vinge i i 2001, men i 2003 var den restaureret.

Eksterne kilder og henvisninger 
                                                                                             	 		
 Om Jægerspris Mølle  på Historisk Forening i Jægerspris' websted. 
 Om møllen på Den store Danske

Hollandske vindmøller i Danmark
Bygninger, konstruktioner og anlæg i Frederikssund Kommune
Mølle
Bacillus thuringiensis

Bacillus thuringiensis eller B. thuringiensis forkortet til Bt er en almindelig spore-dannende Gram-positiv jordbakterie, der længe har været brugt som et biologisk pesticid. Under sporuleringen danner nogle Bt-stammer toxiner, der ses som dobbelt-pyramidiske krystaller, der består af proteiner og benævnes Cry-toxiner (Cry for krystal) eller δ-endotoxiner. Cry-toxinerne kodes af plasmidgenerne Cry og er toxiske for insekter, specielt larver af Lepidoptera (sommerfugle) samt Coleoptera (biller) og Diptera (tovinger (fluer)). Den toxiske virkning ytrer sig gennem en nedbrydning af tarmen. Cry-toxinerne anses for at være uskadelige for mennesker.

Gensplejsede afgrøder med Bt-toxin 
De første insekt-resistente transgene afgrøder blev introduceret i 1996 og fik straks stor udbredelse. Således blev 22,4 millioner hektar Bt-transgene afgrøder dyrket i 2004.
Majs, bomuld og kartofler er blevet gensplejset med Cry-gener for at give resistens mod Lepidoptera (sommerfugle).
Kartofler beskyttes også mod Colorado kartoffelbillen. En kendt og omdiskuteret majs-sort er MON 863.

Da Bt-toxinerne har lille effect på andre organismer, er brugen af Bt-transgene afgrøder blevet anset for at være mere miljøvenlig end brugen af syntetiske pesticider, og afgrøder som MON 863 er blevet godkendt i Europa. Alligevel har der specielt i Europa været protester og en diskussion om fornuften i anvendelsen af Bt-transgene afgrøder. Diskussionen har drejet sig om, hvorvidt det kan være farligt for mennesker og om den vidstrakte brug af Bt-transgene afgrøder har en skadelig sekundær indflydelse på andre insekter og miljøet som helhed. Selvom Cry-toxinerne anses for uskadelige for mennesker, har der i Danmark været protester mod import og dyrkning af gensplejset majs, og der er rejst krav om forbud mod Bt-majs.

Kina indførte i 1997 bomuld gensplejset med Bt-toxin, og et ti-årigt studium af den
frygtede bomuldsmøl (Helicoverpa armigera) i et enormt område i det nordlige Kina viser faldende antal af bomuldsmøl med betydning også for udbyttet af andre afgrøder.

Se også 
 Bacillus cereus
 Genetik
 Genetisk modificeret organisme, GMO
 Gensplejsning
 Genterapi
 Kloning

Eksterne henvisninger 
 Bacillus thuringiensis og fødevareforgiftninger. Sammenfatning. Miljøstyrelsen
 Gensplejsning – genmanipulation og kloning. Dansk Landbrug

Referencer 

Bacillus
Genetik
Pesticider
Roberto Sierra

Roberto Sierra (født 9 oktober 1953 i Vega Baja Puerto Rico) er en puertoricansk komponist og professor. 

Sierra studerede komposition i Hamborg hos György Ligeti, og han er i dag professor i komposition på Cornwell University i New York.

Han har komponeret 4 symfonier, orkesterværker, kammermusik, koncerter og forskellige soloværker. 
Blandt værkerne er blokfløjtekoncerten "Prelude, Habanera and Perpetual Motion" skrevet til Michala Petri.

Sierra blander sit lands eksotiske rytmer med traditionel moderne klassisk musik.

Udvalgt Diskografi 

 4 Symfonier
 Concerto for Saxophones and Orchestra
 Concierto Barroco – for Guitar og Orkester
 Concierto Caribe – for Fløjte og Orkester
 Concierto para Orquesta
 Doce Bagatelas – for strygere
 Kammermusik
 Piezas Breves – for Guitar

Kilde 

 Roberto Sierra Webside 

Komponister
Klassiske komponister fra det 20. århundrede
Videnskabsfolk
Musikere fra Puerto Rico
José Rolón

José Rolón (født 22. juni 1876 i Jalisco – død 3. februar 1945 i Mexico City, Mexico) var en mexicansk komponist og lærer.

Rolón studerede i Paris hos Nadia Boulanger og Paul Dukas.

Han har skrevet en symfoni, en klaverkoncert, 2 strygerkvartetter, symfoniske digtninge og klaverstykker, etc.

Rolón oprettede en musikskole i byen Guadallajara, og var rektor på Mexico City´s Nationale Musikkonservatorium. Han har undervist mange af Mexico´s komponister gennem tiden.

Udvalgte værker 

 Symfoni i e-mol (1923) - for orkester
 "Koncertoverture" (1920)  – for orkester
 Klaverkoncert (1935) - for klaver og orkester
 "Cuauhtémoc" – (1929) (Episk symfonisk digtning) - for kor og orkester 
 "Zapotlán 1895" – (1929) (Symfonisk suite) - for orkester
 "Dværgenes fest" (1925) (Symfonisk Scherzo)  - for orkester

Kilde 
 om José Rolón

Komponister fra Mexico
Klassiske komponister fra det 20. århundrede
Lærere
Luís Delgadillo

Luís Abraham Delgadillo (26. august 1887 i Manágua Nicaragua – 20. september 1961) var en nicaraguansk komponist og professor.

Delgadillo studerede i Italien på Det Kongelige Musikkonservatorium i Milano.
(1906-1912). Imellem 1921-1925, boede han i Mexico City, hvor han var professor i musik og teori på Mexico Nationale Conservatory del Musica.

Delgadillo har skrevet 4 symfonier, 12 sinfoniettas, orkesterværker, 7 strygerkvartetter,klaverstykker, og har ligeledes skrevet den nicaraguanske nationalmelodi.

Udvalgte værker 

 Symfoni nr. 1 "Indisk" (1921) - for orkester
 Symfoni nr. 2 (1924) - for orkester
 "Inka-symfoni" nr. 3 (1926) - for orkester
 Symfoni nr. 4 (1928) - for orkester
 Tolv Sinfoniettas (1955) - for orkester
 Syv Strygekvartetter (?)

Kilde 
 om Luís Delgadillo

Komponister
Klassiske komponister fra det 20. århundrede
Videnskabsfolk
Personer fra Managua
Luis Antonio Escobar

Luis Antonio Escobar (født 14. juli 1925 i Villapinzón, Cundinamarca, Columbia - død 11. september 1993 i Miami, Florida, USA) var en colombiansk komponist og konsul.

Escobar studerede på Bogota Musikkonservatorium og på Peabody Intitute i Maryland. Han studerede herefter hos Boris Blacher i Tyskland. Escobar var også colombiansk konsul i Bonn (1967-1970) og var kulturattaché i Miami. Hans musik inkorporerer folklore og traditionel musik fra Columbia. Han er mest kendt for sin vokalmusik, men har også skrevet 2 symfonier, orkesterværk, kammemusik, sange, kocertmusik etc.

Udvalgte værker 

 Symfoni O (nr. 1) - for orkester
 Symfoni nr. 2 Pequeña - for orkester
 Ed til Bolivar  (Symfonisk digtning) - for orkester
 Serenade - for orkester
 Violinkoncert - for violin og orkester
 Fløjtekoncert - for fløjte og orkester

Kilde 
 om Luis Antonio Escobar
   Luis Antonio Escobar Diskografi

Komponister fra Colombia
Klassiske komponister fra det 20. århundrede
Embedsmænd
Haakon Nyhuus

Haakon Nyhuus (28. november 1866 i Trysil – 25. december 1913 i Kristiania) var en norsk biblioteksmand.

Nyhuus tilbragte sin barndom i Sverige, tog Artium ved Kristiania Universitet 1885 og kastede sig derefter ind i tidens studenterliv og i bohêmebevægelsen. Han udgav 1888 sammen med Hans Jæger en novellesamling Kristiania-Billeder. I årene 1890—97 arbejdede han ved amerikanske biblioteker, hvorefter han 1898 blev ansat som bibliotekar ved det kommunale Deichmanske bibliotek i Kristiania. 

I denne stilling fik han anledning til at slå til lyd for det amerikanske biblioteksvæsens metodik og en forbedret bibliografisk teknik, dels ved praktisk at iværksætte dette i sit bibliotek, dels som medlem af en departemental komité til organisation af Norges statsunderstøttede folkebogsamlinger. I årene 1902—05 var han Kirkedepartementets konsulent i sager angående folkebogsamlingerne. 

I årene 1907—12 redigerede Nyhuus Illustreret Norsk Konversationsleksikon. Det Deichmanske bibliotek undergik under hans ledelse en storartet udvikling, ligesom dets organisation blev forbilledlig for andre norske biblioteker. I anledning af 25-årsjubilæet for reorganisationen blev Nyhuus portræt, malet efter fotografi af Gudmund Stenersen, i december 1923 ophængt i det Deichmanske biblioteks udlånsafdeling for populær læsning.

Kilder 
 

Bibliotekarer fra Norge
Novelleforfattere fra Norge
Norsksprogede forfattere fra Norge
Nordmænd i 1800-tallet
Nordmænd i 1900-tallet
Salmonsens
Leksikografer
Jacques Arago

Jacques Étienne Victor Arago (født 6. marts 1790 i Estagel, død 27. november 1855 i Rio de Janeiro) var en fransk forfatter, bror til François og Étienne Arago. 

Arago deltog i Freycinets verdensomsejling på skibene "Urania" og Physicienne" i årene 1817-1820. Rejsen gav ham inspiration til værker som Promenade autour du monde pendant les années (1817-20) (Paris 1822, 2 bind med atlas) og Souvenir d’un aveugle. Vouage autour du monde (1838, 2 bind, illustrationer, ny tekstudgave 1884).

Han boede i Bordeaux fra 1820-1829. Herefter flyttede han til Toulouse. Her skrev han vaudeviller, digte og romaner. I 1835 blev han direktør for teatret i Rouen, men måtte i 1837 forlade posten igen, da han blev blind.

I 1849 rejste han til Californien sammen med nogle guldgravere for at grave i en nyopdaget mine. Han vendte dog tilbage til Frankrig igen i 1850 og skrev Voyage d’un aveugle en Californie et dans les regions aurifères (1851) og Une vie agitée (1853, 3 bind). I 1855 rejste han til Brasilien, hvor han døde samme år.

Kilder 

 

Romanforfattere fra Frankrig
Digtere fra Frankrig
Librettister fra Frankrig
Rejsebogsforfattere fra Frankrig
Fransksprogede forfattere
Teaterledere
Franskmænd i 1800-tallet
Étienne Arago

Étienne Vincent Arago (9. februar 1803 – 5. marts 1892) var en fransk politiker og forfatter, bror til François og Jacques Arago.

Arago var kemilaborant ved den polytekniske skole i Paris, men opgav sin stilling for at blive forfatter. Politisk stod han den hemmelige loge Charbonnerie nær. Han skrev melodramer og lystspil, og sammen med andre forfattere, for eksempel Honoré de Balzac, udgav han mindre, skønlitterære tidsskrifter, der dog alle havde en meget kort levetid. Under pseudonymet Jules Ferney blev Arago en skattet medarbejder ved tidsskriftet Le Siècle. 1829-40 ledede han Vaudevilleteatret i Paris.

På Julirevolutionens dag lukkede han straks teatret som tegn til opstand og uddelte våben til gadekæmperne. Han kæmpede personlig på barrikaderne både i 1830 og 1848. Som teaterdirektør gik han 1840 konkurs; sin gæld – en kvart million francs – afbetalte han frem til 1872. 1844 var han medstifter af dagbladet La Réforme.

Ved Februarrevolutionen i 1848 blev han en kort tid direktør for postvæsenet, i hvilken egenskab han indførte frimærker og ensartet portotarif for Frankrig (sammenlign hans skrifter Les postes en 1848 1867).

Kompromitteret som nationalgardeofficer ved Juniopstanden, undgik han kun fængsling ved at flygte til Belgien. Her skrev han Spa, son origine, son histoire, ses eaux, ses environs et ses jeux (Bruxelles 1851), et digt i 7 Sange, der gælder som en af hans bedste værker. Den franske regering efter statskuppet den 2. december 1851 bevirkede, at han blev udvist af Belgien. Han begav sig til England, derfra til Holland og videre til Turin, hvorfra han 1859 benådet vendte hjem til Paris.

Han skrev et digt "Une voix de l’exil" (Genf 1860) og en historisk roman om krigene i Vendée: Les Bleus et les Blancs (Paris 1862, 2 bind). Efter kejserdømmets fald blev han 5. september 1870 af den provisoriske regering udnævnt til Maire i Paris, et embede, han som ganske uerfaren i statsøkonomiske anliggender igen måtte nedlægge i forbindelse med urolighederne 31. oktober (sammenlign hans skrifter L’hôtel de ville de Paris au 4. septembre et pendant le siège, Paris 1874).

Arago repræsenterede to gange dept Østpyrenæerne i Nationalforsamlingen, sidste gang i februar 1871, men havde ingen indflydelse og trak sig straks tilbage. 1878 blev han arkivar ved École des beaux-arts og senere direktør for Luxembourg-museet.

Værker 
 Spa, son origine, son histoire, ses eaux, ses environs et ses jeux (digt, 1851)
 Une voix de l'exil. Poeme (digte, 1860)
 Les Bleus et les Blancs (roman, 1862)
 L’hôtel de ville de Paris au 4. septembre et pendant le siège (1874)

Kilder 

 

Dramatikere fra Frankrig
Politikere fra Frankrig
Museumsfolk fra Frankrig
Franskmænd i 1800-tallet
Journalister fra Frankrig
Personer fra Perpignan
Papyrus 1

Papyrus 1 Gregory-Aland mærket (signum) med 1, ε 01 (von Soden) er et tidligt skrift fra Det Nye Testamente på græsk. Det er skrevet på papyrus og viser dele af Mattæusevangeliet. Manuskriptet er pga. palæografien anslået til at stamme fra det 3. århundrede.  

Det bliver opbevaret på University of Pennsylvania Museum (E 2746),. Det blev opdaget i Oxyrhynchus i Egypten.

Se også
Papyrus-kilder til Det Nye Testamente

Kilder

Bibelske manuskripter fra det 3. århundrede
Papyrus 2

Papyrus 2 Gregory-Aland mærket(signum) med (2), er et tidlig skrift fra Det Nye Testamente på Græsk. Det er et papyrus manuskript med et indhold fra Johannesevangeliet og på bagsiden et uddrag af Lukasevangeliet på koptisk. Manuskriptet er via dets Palæografi er blevet anslået til at stamme fra det 6. århundrede. 

Manuskriptet bliver opbevaret på Det Egyptiske Museum (Inv. no. 7134) i Firenze.

Se også
Papyrus-kilder til Det Nye Testamente

Kilder

Bibelske manuskripter fra det 6. århundrede
Hans Dahl

Hans Dahl kan henvise til flere personer:

 Hans Dahl (maler) – norsk maler
 Hans Dahl (sprogrenser) – dansk præst og ordbogsforfatter
 Hans Fredrik Dahl – norsk historiker

Se også 
 Hans Dal – dansk musiker og komponist
 Hans Dall – dansk landskabsmaler
 Hans Dall – dansk arkitekt
First in Line

"First in Line" er en komposition fra 1956 af Ben Weisman og Aaron Schroeder.

"First in Line" blev indspillet af Elvis Presley den 3. september 1956 og udsendt på hans anden LP, Elvis, der kom på gaden den 19. oktober samme år. Sangen er indspillet hos Radio Recorders i Hollywood. Med i studiet var, foruden Elvis Presley, bl.a. Scotty Moore på guitar, Bill Black på bas, D.J. Fontana på trommer og The Jordanaires som kor.

"First in Line" betyder "den første i rækken", og det passer meget godt i dette tilfælde, i det mindste i forhold til Ben Weisman. Sangen var nemlig den første som han skrev i en række af i alt 57 kompositioner til Elvis Presley.

Referencer 

Elvis Presley-sange
Popsange
Sange fra 1956
Papyrus 3

Papyrus 3 Gregory-Aland mærket(signum) med 3 er et tidlig skrift fra Det Nye Testamente på Græsk. Det er et papyrus fragment med et indhold fra Lukasevangeliet. Manuskriptet er via dets Palæografi er blevet anslået til at stamme fra slutningen af  6. århundrede eller starten af det 7. århundrede. 

Det meste af teksten er udformet som Lektionarie.

Manuskriptet bliver opbevaret på  Østrigske National Bibliotek (Pap. G. 2323).

Tekstens indhold
Luk 7:36

 ΑΓΓ . . ΙΟ
 ΤΟΝ Κ ̣̅ ΗΣου
 ΤΟΝ̣Τ̣Ω̣ΝΦΣΡΙΣ̣
 Ε̣Λ̣ΘΩΝΕ̣ΙΣΤ̣
 ΙΕΙΔΟΥΓΥΝΗΗΤΙΣΗ
 ΓΝΟΥΣΑΟΤΙ̣ΚΑΤΑΚ
 ΣΑΑΛΑΒΑΣΤΡΟΝΜΥΡ̣
 Ο̣ΔΑΣΑΥΤΟΥΚΛΑΣΙΟΥΣ̣
 ΥΣΠΟΔΑΣΑΥΤΟΥ ΚΑΙ
 ΕΞΕΜΑΞΕΝΚΑΙΚΑΤΕ
 ΗΛΙΦΕΝ ΤΩΜΥΡΩ
 ΑΣΑΥΤΟΝΕΙΠΕΝΕ . . . . ΤΩ
 ΗΣΕΓΙΓΝΩΣΚΕΝΑΝΤ̣ΙΣΚΑΙΠΟΤΑΠ
 ΤΑΙΑΥΤΟΥΟΤΙΑ.ΑΡΤΩΛΟ̣ΣΕΣΤΙΝ
 ΕΙΠΕΝ Ο ΙΣΠΡΟΣ̣Α.Τ̣Ο̣Ν̣ΣΙΜΩΝ
 ΔΕΔΕΔΑ . . . ΛΕΕΙ̣ΠΕΝΦΗΣΙΝΔΥΟ
 ΤΙΝΙΟΕΙΣΩ
 Η̣ΚΟΝ̣ΤΑΜΗ̣
 ΤΟΤΙΣΟΥ
 ΔΕΣΙΜΩ̣
 Π̣ΕΝΑΥΤΩ̣
 Ω̣Σ̣Ι̣ΜΩ

Luke 10:38

 ΝΤΟΥΑΓΙΟυΛΟυΚΑ
 . . . . . . ΚΩΜΗ̣
 ΡΕΥΕΣΘΑΙΑΥΤΟΥ
 ΘΕΝΕΙΣΚΩΜΗΝΤΙΝ

References

Se også
Papyrus-kilder til Det Nye Testamente

Bibelske manuskripter fra det 6. århundrede
Allarps bjär

Allarps bjär er et naturreservat i Höörs kommun.

Den nordlige del af naturreservatet består af en basaltkop, en af flere uddøde vulkaner i Skåne. Basaltkoppen er resterne af de vulkaner, der var aktive under jura og tidlig kridttid. Enkelte steder kan man se de sekskantede søjler af størknet magma fra kraterrøret. Den sydlige del af reservatet består hovedsagelig af løvskov. Allarps bjär har sandsynligvis været skovbevokset i lang tid, hvor skråningerne har været vanskeligt at bruge til skovbrug og græsning.

Allarps bjär støder i sydvest op til Södra Hultarp naturreservat. Det meste af Allarps bjär er et Natura 2000-område.

Bjär er et gammelt skånsk (østdansk) ord for bjerg.

Flora og fauna 

På Allarps bjärs top vokser elm, ask, avnbøg, lind, ahorn og fugle-kirsebær. Skråninger og løvskoven mod syd del består bevoksningen af eg bøg og avnbøgeskov. Skovbunden er meget rig på arter bl.a. akeleje-frøstjerne, anemone, almindelig guldnælde, gul anemone, eng-nellikerod, hulrodet lærkespore, skovmærke, almindelig bingelurt, stor konval, ramsløg, hvid anemone og vår-fladbælg. Selv laver, mosser og svampe er rigt repræsenteret af sjældne arter som f.eks. slørhat. Den sjældne flagermus Myotis alcathoe  er endda registreret i naturreservatet.

"Karrastenen" 
Ved skåneleden er der en mossfri, men ellers ikke bemærkelsesværdig klippe kaldet "Karrastenen". De, der formår at løfte stenen, er i følge traditionen "en rigtig mand".

Kilder

Eksterne henvisninger 
 Länsstyrelsen i Skåne: Allarps bjär , hentet 23-09-2012
 Naturvårdsverket: Allarps bjär naturreservat , hentet 13 oktober 2014

Naturreservater i Skåne
Vulkaner i Skåne
Vulkaner i Tornquistzonen
Under 17 Gulf Cup of Nations

Under 17 Gulf Cup of Nations er en årlig international fodboldturnering arrangeret af Union Arab de Football Association, med deltagelse af nationale fodboldlandshold i Golf-regionen. Turneringen blev første gang afholdt i 2001, med deltagelse af fem hold. De første fem turneringer blev spillet i round-robin turneringsformatet.

Under 17 Gulf Cup of Nations 

  Efter straffespark.

Vindere

Se også 
 AFC
 East Asian Football Federation (EAFF)
 ASEAN Football Federation (AFF)
 West Asian Football Federation (WAFF)
 AFC Asian Cup
 SAFF Championship
 East Asian Cup
 Gulf Cup of Nations
 ASEAN Football Championship
 West Asian Football Federation Championship

Kilder

Eksterne henvisninger 
 UAFA Officiel hjemmeside 
 Gulf Cup Under 17 hos Goalzz 

Fodboldturneringer
Under 23 Gulf Cup of Nations

Gulf Cup of Nations for Under 23s er en årlig international fodboldturnering arrangeret af Union Arab de Football Association, med deltagelse af fodboldlandshold fra Golf-regionen. Turneringen blev første gang afholdt i 2008 og blev spillet i en round-robin-turnering med deltagelse af fem lande.

Under 23 Gulf Cup of Nations 

 Det endelige resultat, blev bestemt af en round-robin turnering.

Vindere

Se også 
AFC
Gulf Cup of Nations

Eksterne henvisninger 
 ua-fa.com 

Fodboldturneringer
Einar Lemche

Einar Lemche (født 23. november 1939) er en dansk embedsmand.

Han er uddannet cand.jur. 1963, var ansat i Ministeriet for Grønland 1964–83, konsulent i Grønlands Hjemmestyres Danmarkskontor 1983-85 og 1988-98, direktør i Erhvervsdirektoratet, Grønlands Hjemmestyre 1985–88 og direktør for Grønlands Hjemmestyres Danmarkskontor 1995–96. Fra 1998 indtil 2007 var han Grønlands repræsentationschef i Danmark, deltager i Grønlands forhandlinger om fiskeri og fangst med andre lande og i internationale organisationer. Han modtog Nersornaat 1996 og blev Ridder af Dannebrog 2001.

Kilder 
 Einar Lemches hjemmeside med CV

Riddere af Dannebrog
Modtagere af Nersornaat
Jurister fra Danmark
Embedsmænd fra Danmark